Tornen les Audicions Escolars al municipi amb la representació ‘Ludwig i el duro perdut’
31 de març 2022

![](/media/knvdzxkk/c_audicionesactor.jpg?width=850&height=567.9545454545455)

El departament de Cultura de l'Ajuntament de Sagunt, com ja és tradicional, ha organitzat la campanya de teatre escolar Audicions Escolars, que s'ha realitzat durant les jornades d'ahir i hui i a la qual han assistit més de 800 alumnes de 6 a 12 anys.

Totes dos jornades, que ahir es van celebrar a la Casa Municipal de Cultura de Port de Sagunt i hui a l'Auditori Joaquín Rodrigo de Sagunt, han estat protagonitzades per l'obra de teatre _Ludwig i el duro perdut_ de la companyia La Máquina Teatro. Tant l'alumnat com el professorat han tingut l'entrada gratuïta per a les audicions.

En este sentit, la regidora de Cultura, Asun Moll, ha indicat que estes jornades s'han hagut d'ajornar per la situació meteorològica de pluges de les últimes setmanes però que «**ja s'han représ amb estes jornades les activitats que a causa de la pandèmia havien estat suspeses**» amb esta «**programació musical**».

D'altra banda, durant el mes d'abril i maig tindrà lloc en el municipi _Anem al Teatre_, amb dos actuacions diferents, _Pluff_ i _Jo no sóc Cigonet_, una per a l'alumnat de 4 a 9 anys i una altra per al de 6 a 10 anys respectivament. Estes representacions tindran lloc a la Casa Municipal de Cultura i el Centre Cultural Mario Monreal.

![](/media/baxbtik2/c_audicionesps.jpg?width=850&height=567.9545454545455)

![](/media/svfn2gxx/c_audicionesjr.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/tornen-les-audicions-escolars-al-municipi-amb-la-representacio-ludwig-i-el-duro-perdut/ "Facebook")
*   [](http://twitter.com/share?url=https://aytosagunto.es/va/actualitat/tornen-les-audicions-escolars-al-municipi-amb-la-representacio-ludwig-i-el-duro-perdut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tornen-les-audicions-escolars-al-municipi-amb-la-representacio-ludwig-i-el-duro-perdut/ "Linked In")
*   [](mailto:?body=https://aytosagunto.es/va/actualitat/tornen-les-audicions-escolars-al-municipi-amb-la-representacio-ludwig-i-el-duro-perdut/)